# Αγία Λουκία

### Από τη Βικιπαίδεια, την ελεύθερη εγκυκλοπαίδεια

Saint Lucia
Αγία Λουκία

(Σημαία) | (Εθνόσημο)

Εθνικό Σύνθημα: The Land, The People, The Light (Η Χώρα, Ο Λαός, Το Φως)
Επίσημη Γλώσσα | Αγγλικά
Πρωτεύουσα | Κάστριες
Μονάρχης | Ελισάβετ Β΄
Γενικός Κυβερνήτης | Λαίδη Περλέτ Λουίζι
Πρωθυπουργός | Τζον Κόμπτον
Έκταση - Ολική - % νερό | Κατατάσσεται 193η 620 km²; 1.6
Πληθυσμός - Ολικός (2005) - Πυκνότητα | Κατατάσσεται 187η 160.765 298/km²;
Ίδρυση | 22 Φεβρουαρίου 1979
Νόμισμα | Δολάριο Ανατολικής Καραϊβικής
Ζώνη Ώρας | UTC-4
Εθνικός ύμνος | Sons and Daughters of St. Lucia
Internet TLD | .lc
Κώδικας κλήσεων | +1-758

Η Αγία Λουκία ή Σάντα Λουσία είναι ένα μικρό νησιωτικό κράτος της Ανατολικής Καραϊβικής μεταξύ της Μαρτινίκας και του Αγίου Βικεντίου συνολικής έκτασης 622 τ.χλμ. Ανήκει στις Μικρές Αντίλλες και είναι το δεύτερο σε έκταση νησί της ομάδας των Προσήνεμων Νησιών. Το νησί είναι επίσης γνωστό ως "Ελένη της Δύσης".

## [Επεξεργασία] Ιστορία

Η ονομασία του νησιού προέρχεται από την Αγία Λουκία των Συρακουσών, αγία της Ρωμαιοκαθολικής Εκκλησίας. Οι πρώτοι Ευρωπαίοι κατέφτασαν στην Αγία Λουκία το 1500. Αρχικά έγινε αποικία των Γάλλων, που υπέγραψαν το 1660 συνθήκη με τους ιθαγενείς. Το νησί πέρασε στα χέρια των Βρετανών για την περίοδο 1663-1667 κι έπειτα από συνεχείς διαμάχες με τη Γαλλία, πήραν τον απόλυτο έλεγχο του νησιού το 1814. Το 1834 καταργήθηκε η δουλεία.[1]. Το 1959-1962 ήταν μέλος της Ομοσπονδίας των Δυτικών Ινδιών και το 1967 της παραχωρήθηκε πλήρης εσωτερική αυτονομία. Η Αγία Λουκία έγινε ανεξάρτητο κράτος στις 22 Φεβρουαρίου του 1979.

## [Επεξεργασία] Γεωγραφία

Το νησί είναι ηφαιστειογενές και περισσότερο ορεινό σε σύγκριση με τα γειτονικά νησιά. Το ψηλότερο σημείο είναι το όρος Gimie, στα 950 μέτρα πάνω από την επιφάνεια της θάλασσας. Δύο ακόμα όρη (ηφαιστειακοί κώνοι), τα Pitons (Μεγάλο Πιτόν και Μικρό Πιτόν), αποτελούν το διασημότερο αξιοθέατο της χώρας και έχουν ανακηρυχθεί Παγκόσμιο Μνημείο Πολιτιστικής Κληρονομιάς από την ΟΥΝΕΣΚΟ, το έτος 2004. Πρωτεύουσα του νησιού είναι η Κάστριες ή Κάστρις (Castries), στην οποία ζει περίπου το ένα τρίτο του πληθυσμού. Σημαντικές πόλεις είναι οι Gros Islet, Soufrière και Vieux Fort. Το κλίμα της χώρας είναι τροπικό και μετριάζεται από τους βορειανατολικούς αληγείς ανέμους, με μία περίοδο ξηρασίας από τον Ιανουάριο μέχρι τον Απρίλιο και μία περίοδο βροχοπτώσεων από το Μάιο ως το Νοέμβριο. Υπάρχουν πολλά τροπικά δάση στη χώρα και φυσικά καταφύγια, όπου προστατεύονται πολλά ενδημικά πουλιά και ζώα.

## [Επεξεργασία] Πληθυσμός

Οι κάτοικοι ομιλούν αγγλικά,όπως και τη γαλλική διάλεκτο πατουά, είναι Ρωμαιοκαθολικοί (περίπου 10% είναι άθεοι) και αριθμούν περίπου τους 150.000. Οι περισσότεροι κάτοικοι είναι έγχρωμοι (Αφρικανοί, 90%), ενώ οι υπόλοιποι είναι Κρεολοί μιγάδες, λευκοί και Ασιάτες. Σε μεγαλύτερο ποσοστό ο πληθυσμός ζει στην ύπαιθρο (61%) ενώ το 39% ζουν στις πόλεις. Το προσδόκιμο ζωής στις γυναίκες το 2006 ήταν 77,6 χρόνια και στους άνδρες 70,2 έτη.

## [Επεξεργασία] Διοικητική διαίρεση

Η Αγία Λουκία διαιρείται σε δώδεκα διοικητικές περιφέρειες (quarters). Αυτές είναι:

- Anse-la-Raye
- Canaries
- Castries
- Choiseul
- Dauphin
- Dennery
- Gros Islet
- Laborie
- Micoud
- Praslin
- Soufrière
- Vieux Fort

## [Επεξεργασία] Πολιτική

Το πολίτευμα της Αγίας Λουκίας είναι Βασιλευόμενη Κοινοβουλευτική Δημοκρατία πλαίσια της Κοινοπολιτείας. Αρχηγός Κράτους είναι η Βασίλισσα Ελισάβετ Β΄ του Ηνωμένου Βασιλείου, η οποία εκπροσωπείται από το Γενικό Κυβερνήτη. Το Κοινοβούλιο (Εθνοσυνέλευση) είναι 17μελές. Εκλογές για την ανάδειξη των μελών του Κοινοβουλίου (με καθολική ψηφοφορία) διεξάγονται κάθε 5 χρόνια. Υπάρχει επίσης η Γερουσία, της οποίας τα μέλη είναι 11 και διορίζονται από το Γενικό Διοικητή [2]. Το 1953 δόθηκε σε όλους τους κατοίκους της χώρας (άνδρες και γυναίκες) το δικαίωμα ψήφου. Από το 1964 μέχρι το 1979 την εξουσία κατείχε το Κόμμα Ενωμένων Εργατών, μέχρι που το διαδέχθηκε στην εξουσία το Εργατικό Κόμμα(μέχρι το 1982). Το Κόμμα Ενωμένων Εργατών κέρδισε ξανά τις εκλογές του 1982 και κυριάρχησε μέχρι τη νέα άνοδο των Εργατικών, του 1997, οπότε Πρωθυπουργός έγινε ο Κένι Άντονι. Η νομοθεσία στηρίζεται στο βρετανικό πρότυπο, ωστόσο εξακολουθεί να είναι σε ισχύ η θανατική ποινή. Στη χώρα έχει την έδρα του το Δικαστήριο που δικάζει και υποθέσεις άλλων χωρών της Καραϊβικής. Το 2001 τερματίστηκε ο ρόλος του Ανακτοβουλίου και την ίδια χρονιά η εργατική κυβέρνηση κέρδισε και νέα θητεία. Το 2006 η κυβέρνηση έχασε τις εκλογές και νέος Πρωθυπουργός έγινε ο βετεράνος ηγέτης του Κόμματος των Ενωμένων Εργατών, Τζον Κόμπτον. [3].

Αποτελέσματα γενικών εκλογών 11 Δεκεμβρίου 2006

Κόμμα | Ψήφοι | % | +/- | Έδρες
--- | --- | --- | --- | ---
Κόμμα Ενωμένων Εργατών | 38,427 | 51.4 | +13.6 | 11
Εργατικό Κόμμα Αγίας Λουκίας | 36,049 | 48.2 | -07.8 | 6
Ανεξάρτητοι | 250 | 00.4 |  | 0
Σύνολο |  |  |  | 17
Πηγή: Adam Carr

## [Επεξεργασία] Ελληνισμός

Η χώρα μας εκπροσωπείται διπλωματικώς στην Αγία Λουκία, μέσω παράλληλης διαπίστευσης, από την ελληνική Πρεσβεία στο Καράκας, στη Βενεζουέλα. Σύμφωνα με στοιχεία του Προξενικού Γραφείου της Πρεσβείας, δεν υπάρχουν σήμερα εγκατεστημένοι ομογενείς στη νησιωτική χώρα.

## [Επεξεργασία] Διεθνείς Οργανισμοί

Η Αγία Λουκία, μέλος της Βρετανικής Κοινοπολιτείας και του ΟΗΕ, είναι πλήρες μέλος της Κοινότητας των Χωρών της Καραϊβικής (CARICOM) και του Οργανισμού των Κρατών της Ανατολικής Καραϊβικής (OECS). Αναλυτικά, οι διεθνείς οργανισμοί στους οποίους ανήκει είναι: ACCT, ACP, C, Caricom, CDB, FAO, G-77, IBRD, ICAO, ICCt (υπέγραψε), ICFTU, ICRM, IDA, IFAD, IFC, IFRCS, ILO, IMF, IMO, Interpol, IOC, ISO, ITU, MIGA, NAM, OAS, OECS, OIF, OPANAL, OPCW, UN, UNCTAD, UNESCO, UNIDO, UPU, WCL, WCO, WFTU, WHO, WIPO, WMO, WTO.

## [Επεξεργασία] Οικονομία

Η οικονομία στηρίζεται κυρίως στη γεωργία και στον τουρισμό. Η κύρια καλλιέργεια είναι οι μπανάνες. Η ενέργεια προέρχεται από θερμοδυναμικούς σταθμούς, ενώ για την παραγωγή της ενέργειας αξιοποιείται και η γεωθερμία. Η χώρα πλήττεται γενικά από ανεργία. Νόμισμα έχει το Δολάριο Ανατολικής Καραϊβικής.

## [Επεξεργασία] Μεταφορές και επικοινωνίες

Οι συγκοινωνίες στη χώρα δεν είναι ιδιαίτερα ανεπτυγμένες. Η χώρα έχει δύο λιμάνια (Κάστριες και Κιλ ντε Σακ) και δύο αεροδρόμια (Χαβανόρο και Βίτζι). Υπάρχουν δύο τηλεοπτικοί σταθμοί.

## [Επεξεργασία] Πολιτισμός

Οι τέχνες στη χώρα αντανακλούν το αποικιακό παρελθόν και έχουν κυρίως γαλλικές επιδράσεις. Σημαντική παράδοση αποτελεί το καρναβάλι της χώρας και το ετήσιο Φεστιβάλ Τζαζ, το οποίο διεξάγεται κάθε χρόνο από το 1992 και προσελκύει πάρα πολλούς επισκέπτες από όλο τον κόσμο. Στο χώρο της λογοτεχνίας, η Αγία Λουκία έχει επίσης σημαντική θέση, καθώς από τη χώρα αυτή κατάγεται ο Νομπελίστας συγγραφέας Ντέρεκ Ουόλκοτ. Η χώρα γέννησε έναν ακόμα Νομπελίστα, στο πεδίο των Οικονομικών Επιστημών, το Σερ Άρθουρ Λιούις. Στη μουσική, έχει να επιδείξει το λαϊκό χορό Quadrille.

## [Επεξεργασία] Αξιοθέατα

Οι δύο ηφαιστειακοί κώνοι των Πιτόν αποτελούν σημαντικό πόλο έλξης για τους τουρίστες και φιλοξενούν το μοναδικό στον κόσμο ηφαίστειο, στο οποίο μπορεί να γίνει οδήγηση. Άλλα τουριστικά αξιοθέατα είναι ο Βοτανικός Κήπος, τα βρόχινα δάση, το Εθνικό Πάρκο στο νησί Pigeon και η παλαιά στρατιωτική βάση.

## [Επεξεργασία] Εξωτερικοί σύνδεσμοι

- Βίντεο από ταξίδι στην Αγία Λουκία
- Κυβέρνηση της Αγίας Λουκίας
- Πύλη με Τουριστικές Πληροφορίες
- Στοιχεία και γεωγραφία
- Φωτογραφίες
- Εκπαίδευση στη χώρα
- Χάρτης

Χώρες της Βόρειας Αμερικής

Αγία Λουκία | Άγιος Βικέντιος και Γρεναδίνες | Άγιος Χριστόφορος και Νέβις | Αϊτή | Αντίγκουα και Μπαρμπούντα | Γουατεμάλα | Γρενάδα | Ντομίνικα | Δομινικανή Δημοκρατία | Ελ Σαλβαδόρ | Ηνωμένες Πολιτείες | Καναδάς | Κόστα Ρίκα | Κούβα | Μεξικό | Μπαρμπάντος | Μπαχάμες | Μπελίζε | Νικαράγουα | Ονδούρα | Παναμάς | Τζαμάικα | Τρινιντάντ και Τομπάγκο

Εξηρτημένα εδάφη: Σεν Πιερ και Μικελόν | Αμερικανικές Παρθένοι Νήσοι | Ανγκουίλα | Αρούμπα | Βερμούδες | Βρετανικές Παρθένοι Νήσοι | Γουαδελούπη | Γροιλανδία | Μαρτινίκα | Μοντσερράτ | Νησιά Καϋμάν | Νήσοι Τερκς και Κέικος | Νήσος Ναβάσσα | Ολλανδικές Αντίλλες | Πουέρτο Ρίκο

Χώρες της Κεντρικής Αμερικής | Χώρες της Νότιας Αμερικής
Ανακτήθηκε από "http://el.wikipedia.org../../../%CE%B1/%CE%B3/%CE%AF/%CE%91%CE%B3%CE%AF%CE%B1_%CE%9B%CE%BF%CF%85%CE%BA%CE%AF%CE%B1_8dd5.html"

Κατηγορίες: Αγία Λουκία | Χώρες της Βόρειας Αμερικής

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Aragonés
- العربية
- Žemaitėška
- Български
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Krèyol ayisyen
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Kernewek
- Latina
- Líguru
- Lietuvių
- Latviešu
- Bahasa Melayu
- Nahuatl
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Piemontèis
- پښتو
- Português
- Română
- Русский
- संस्कृत
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- ไทย
- Tagalog
- Türkçe
- Українська
- 中文
- Bân-lâm-gú